Notum sit omnibus tam presentibus quam futuris, quod ego Tetbaldus comes, pro remedio anime mee patrisque mei ac matris, omniumque parentum meorum, dimitto villam quandam que vocatur Letva Domino et sanctis apostolis ejus Petro et Paulo sancto que martiri Marcello, cujus etiam alodium fuerat, sed ei antecessores mei violenter abstulerant, quam ego jure hereditatis videbar possidere. In tali igitur tenore hanc donationem facio ut quamdiu quedam sanctimonialis, parens mea nomine Ermensendis, vixerit, teneat et possideat hoc quod in vita mea habere videbatur. Post mortem autem ejus omnia ex integro sanctus Marcellus habeat atque possideat. Si quis autem hanc donationem calumpniaverit vel fraudare voluerit beato martiri Marcello, sit hereditas ejus cum Datan et Abiron in inferno, quos vivos terra obsorbuit, et cum Juda qui dominum magistrumque tradidit, si non cito penituerit vel resipuerit. Post mortem vero Domni Tetbaldi comitis, hanc donationem filius ejus Hugo, in manu Domini Hugonis abbatis tradidit, laudavit atque firmavit, presentibus omnibus qui ibi tunc placito eorum interfuerunt, hanc que donationem firmaverunt et laudaverunt, videlicet Domnus Agano, Eduensis episcopus. Hugo Deuben. Willelmus Tihernensis. Wichardus Borbonensis. Wichardus de Bellogaudio. Postea vero, in curiam Cabilonensem, presente Domno Sigualdo, priore Cluniacensi, et Geraldo preposito sancti Marcelli. Iterum idem ipsi firmaverunt et laudaverunt. S. Hugonis filii ejus. S. Hugonis Deuben. S. Willelmi Tihernensis. S. Wichardi Borbonensis. S. Wichardi de Bellogaudio. S. Widonis Deudini. S. Achardi episcopi. S. Gaufredi de Sinemuro. S. Rocleni. S. Landrici. S. Rodulphi prepositi. S. Seguini filii ejus.